laion/Wikipedia-Exotic huggingface dataset:
פרולאגוס

פרולאגוס (שם מדעי: Prolagus; מילולית: "lagos" - ארנבת, "pro" - לפני/קדום) הוא סוג נכחד של יונק מסדרת הארנבאים אשר התקיים מתחילת תקופת המיוקן ועד להולוקן שלפני 22 מיליון שנה עד ללפני 2,000 שנה מזמננו. סוג קדום זה נחשב לאביהם של הפיקות המודרניות אך הוא השתייך למשפחה עצמאית - פרולאגוסיים (Prolagidae). הפרולאגוס התגלה לראשונה משרידים משווייץ ותואר בשנת 1853 בידי החוקר הצרפתי אוגיסט פומל (אנ'). המאובנים של מינים אלה התגלו לאורך אירופה. במשך המיוקן והפליוקן כמה מינים חיו גם באסיה וצפון אפריקה, אך רובם חיו באירופה, שם הם התקיימו לאורך הפליסטוקן ותחילת ההולוקן. המין המאוחר ביותר שכונה פיקה סרדינאית (Prolagus sardus) התקיים בסרדיניה, איטליה עד לפני 2,000 שנה מזמננו. השרידים של מין זה הכילו עדויות שהוא ניצוד על ידי תושבים מקומיים סרדינאים מהתקופה הנאוליתית ובידי טורפים כמו דהול סרדינאי. בידודו היחסי עזר לו להינצל מהכחדה שחלה על שאר המינים. מינים אלה למרות דמיונם לפיקות היו בעלי מאפיינים גם של ארנביים כמו אוזניים זקורות ארוכות יחסית, עמוד שדרה גמיש יותר ורגליים ארוכות, אך היו בעלי גוף עגלגל כמו של פיקות. הם היו מעט יותר גדולים מהפיקות החיות והם ניזונו מצמחייה קרקעית וחיו במחילות שחפרו בעזרת רגליהם. מדיה וקבצים בנושא פרולאגוס בוויקישיתוף פרולאגוס, באתר ITIS (באנגלית) פרולאגוס, באתר Animal Diversity Web (באנגלית) פרולאגוס, באתר האנציקלופדיה של החיים (באנגלית) פרולאגוס, באתר GBIF (באנגלית)
יחסי דנמרק–לבנון

יחסי דנמרק–לבנון הם יחסי החוץ בין דנמרק ללבנון. בשנות ה-70 וה-80 היגרו תושבים רבים מלבנון לדנמרק, בעקבות מלחמת האזרחים בלבנון ומסיבות כלכליות. נכון ל-1 באוקטובר 2016, 26,404 אנשים בדנמרק היו ממוצא לבנוני. דנמרק מחזיקה בלבנון קונסוליה כללית בביירות, ואילו לבנון מיוצגת בדנמרק על ידי שגרירותה בסטוקהולם. אתר על יחסי מדינות
הר פיורי (ארץ אלזוורת')

הר פיורי (באנגלית: Mount Feury) הוא הר בין קרחון סיקורסקי וקרחון פרנקנפילד בצידו הצפון-מזרחי של חצי האי נוביל, באי ת'רסטון בארץ אלזוורת' שבאנטארקטיקה. ההר מופה לראשונה בהתבסס על תצלומי אוויר שצולמו על ידי צי ארצות הברית בדצמבר 1946, במסגרת מבצע קפיצה לגובה. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של ג'יימס פיורי (James Feury), מכונאי ונהג אופנוע שלג, במהלך משלחת הסקר האנטארקטית בירד, בפיקודו של ריצ'רד בירד בין השנים 1928–1930. • International Symposium on Antarctic Earth Sciences 5th : 1987, Geological Evolution of Antarctica, Cambridge, England, P 401 הר פיורי באתר הסקר הגאולוגי של ארצות הברית הר פיורי באתר הגאזט האנטארקטי של ממשלת אוסטרליה הר פיורי באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
הר פיורי

האם התכוונתם ל... אנטארקטיקה הר פיורי (ארץ אלזוורת') – הר בצידו הצפון-מזרחי של חצי האי נוביל, באי ת'רסטון בארץ אלזוורת' שבאנטארקטיקה ארצות הברית הר פיורי (רכס קסקייד) – הר ברכס קסקייד בשטח הפארק הלאומי צפון רכס קסקייד בצפון מדינת וושינגטון שבארצות הברית קרחון מאונט פיורי (קרחון הר פיורי) - קרחון בצפון מדינת וושינגטון שבארצות הברית
קירות (שיר)

קירות הוא סינגל שהוקלט על ידי הזמר הישראלי איתי לוי. השיר יצא לאור ב-27 בנובמבר 2018, כסינגל השמיני מתוך אלבומו הרביעי של לוי, שתישרף האהבה, על ידי חברת התקליטים ליאם הפקות. השיר נכתב על ידי אבי אוחיון, הולחן על ידי אוחיון ומתן דרור והופק על ידי דרור. השיר הוא בסגנון הפופ אשר משלב בתוכו את סגנון הים-תיכונית. בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-3 מיליון צפיות. הווידאו קליפ הנלווה שצולם לשיר, בוים על ידי דור אוחיון והועלה לערוץ היוטיוב של לוי ב-27 בנובמבר 2018, בסמוך לצאת הסינגל. נכון לאוגוסט 2021, מונה הצפיות של הקליפ עומד על כ-30 מיליון. לדף השיר באתר הספרייה הלאומית קירות, נבדק ב-2020-03-14 איתי לוי - קירות (קליפ רשמי) Itay Levi, סרטון באתר יוטיוב (אורך: 3:21)
קרחון רמוס

קרחון רמוס (באנגלית: Remus Glacier) הוא הקרחון, בחוף המערבי של ארץ גרהאם שבאנטארקטיקה. אורכו של הקרחון 15 קילומטרים. הקרחון זורם מהר לופה לכיוון צפון-מערב לאורך המורדות הצפון-מזרחיים של הרי בלקוול, ונשפך אל מפרצון פרובידנס המתחבר אל פיורד נני. הקרחון נסקר לראשונה בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל. הקרחון נסקר בשנית בין השנים 1948–1949 על ידי סקר שטחי חסות איי פוקלנד. שמו של הקרחון ניתן לו על ידי סקר שטחי חסות איי פוקלנד. השם ניתן בעת שניתנו שמם של קרחון רומולוס והר לופה. השמות מקורם בסיפור מהמיתולוגיה הרומית על רמוס ורומולוס - תאומים שזאבה (בלטינית: "לופה") הניקה אותם - וזאת מאחר שמוצאו של קרחון רמוס סמוך למוצאו של קרחון רומולוס (קרחונים תאומים), ושניהם נובעים ממדרונות הר לופה. • Peter Gibbs, A memoir of time in the Antarctic 1956-59 • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Larsen Ice Shelf Area, Antarctica: 1940–2005, USGS קרחון רמוס באתר הסקר הגאולוגי של ארצות הברית קרחון רמוס באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בקרחון רמוס תחזית מזג אוויר עדכנית ארוכת טווח עבור קרחון רמוס נתוני מזג אוויר היסטוריים עבור קרחון רמוס גאזט השמות האנטארקטיים הרשמי של ארצות הברית מידע גאוגרפי והיסטורי
חצי האי נוביל

חצי האי נוביל (באנגלית: Noville Peninsula) הוא חצי אי גבוה, מכוסה קרח, בצפון האי ת'רסטון בארץ אלזוורת' שבאנטארקטיקה. אורכו של חצי האי 60 קילומטרים, והוא ממוקם בין מפרצון פיל, ומפרצון מרפי. בקצה הצפוני של חצי האי נוביל (ושל האי ת'רסטון) מצויה כף לבלנק. בקצהו הצפון-מזרחי של חצי האי מצוי הר פיורי, בין קרחון סיקורסקי וקרחון פרנקנפילד. בשטח חצי האי יש אזור ציפורים מוגן מיוחד (סוג של אזור אנטארקטי מוגן במיוחד) בשל מושבת הפנגווין הקיסרי באזור. חצי האי מופה בהתבסס על תצלומי אוויר שצולמו על ידי צי ארצות הברית בדצמבר 1946 (הקיץ האוסטרלי) במסגרת מבצע קפיצה לגובה. חצי האי נקרא על שמו של ג'ורג' או. נוביל (George O. Noville), קצין המבצעים של משלחת החקר האנטארקטית של ריצ'רד בירד שנערכה בין השנים 1933–1935. חצי האי נוביל באתר הסקר הגאולוגי של ארצות הברית חצי האי נוביל באתר הגאזט האנטארקטי של ממשלת אוסטרליה חצי האי נוביל באתר הגאזט האנטארקטי המשווה SCAR של ממשלת אוסטרליה חצי האי נוביל באתר marineregions אזורי ציפורים מוגנים חשובים באנטארקטיקה מידע גאוגרפי והיסטורי מידע גאוגרפי על כף לבלנק מידע גאוגרפי על הר פיורי אזורי ציפורים מוגנים מיוחדים באנטארקטיקה על פי אמנת אנטארקטיקה
כף לבלנק

כף לבלנק (באנגלית: Cape LeBlanc) היא לשון יבשה מכוסה קרח, בקצה הצפוני של חצי האי נוביל בצפון האי ת'רסטון בארץ אלזוורת' שבאנטארקטיקה. חצי האי נוביל (ובמסגרתו גם כף לבלנק) מופה בהתבסס על תצלומי אוויר שצולמו על ידי צי ארצות הברית בדצמבר 1946 (הקיץ האוסטרלי) במסגרת מבצע קפיצה לגובה. שמה של הכף ניתן לה על ידי הוועדה המייעצת לשמות אנטארקטיים. במהלך מבצע קפיצה לגובה התרסק מטוס PBM מארינר 15 קילומטרים דרומית לכף לבלנק, ב-30 בדצמבר 1946. שישה אנשי צוות מתוך תשעה שרדו את ההתרסקות. הם חולצו ב-12 בינואר 1947 על ידי לוטננט קומנדר ג'ון ד. האוול (John D. Howell) אשר הנחית מטוס PBM בים בסמוך לקצה המערבי של חצי האי נוביל. לשון היבשה המכוסה קרח בקצה המערבי של חצי האי נוביל, נקראת נקודת רסקיו (באנגלית: Rescue Point; מילולית: נקודת החילוץ), מאחר ששם הצילו את השורדים. כף לבלנק, באתר הסקר הגאולוגי של ארצות הברית כף לבלנק, באתר הגאזט האנטארקטי של ממשלת אוסטרליה כף לבלנק, באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
נקודת רסקיו

נקודת רסקיו (באנגלית: Rescue Point; מילולית: נקודת ההצלה) היא לשון יבשה מכוסה קרח, בקצה הצפוני של חצי האי נוביל בצפון האי ת'רסטון בארץ אלזוורת' שבאנטארקטיקה. חצי האי נוביל (ובמסגרתו גם נקודת רסקיו) מופה בהתבסס על תצלומי אוויר שצולמו על ידי צי ארצות הברית בדצמבר 1946 (הקיץ האוסטרלי) במסגרת מבצע קפיצה לגובה. שמה של הנקודה ניתן לה על ידי הוועדה המייעצת לשמות אנטארקטיים. מטוס PBM מארינר, אשר ערך טיסת חקר במסגרת מבצע קפיצה לגובה (בפיקודו של לוטננט ראלף פ. לבלנק (Ralph P. LeBlanc), מחיל המילואים של צי ארצות הברית), התרסק 15 קילומטרים דרומית לכף הקרויה כיום כף לבלנק, ב-30 בדצמבר 1946. שישה אנשי צוות מתוך תשעה שרדו את ההתרסקות. הם חולצו ב-12 בינואר 1947 על ידי לוטננט קומנדר ג'ון ד. האוול (John D. Howell) אשר הנחית מטוס PBM בים בסמוך לקצה המערבי של חצי האי נוביל. הנקודה נקראת "נקודת רסקיו" (באנגלית: Rescue Point; מילולית: נקודת החילוץ), מאחר ששם חילצו את השורדים. נקודת רסקיו באתר הסקר הגאולוגי של ארצות הברית נקודת רסקיו באתר הגאזט האנטארקטי של ממשלת אוסטרליה נקודת רסקיו באתר הגאזט האנטארקטי המשווה SCAR של ממשלת אוסטרליה מועדי שקיעה וזריחת שמש עדכניים עבור נקודת רסקיו מידע גאוגרפי והיסטורי
פרס לורנס אוליבייה לחביב הקהל

פרס לורנס אוליבייה לחביב הקהל הוא פרס שנתי המוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד בשנת 1976 בשם פרסי איגוד תיאטרון הווסט אנד ושמו הוחלף ב-1984 לכבודו של השחקן האנגלי לורד אוליבייה. הענקת הפרס הופסקה ב-2016. אתר האינטרנט הרשמי של פרס לורנס אוליבייה לחביב הקהל (באנגלית) Lukowski, Andrzej (4 באפריל 2017). "Andrzej Lukowski: The Oliviers have dumped the audience award – but should we mourn it?". The Stage. נבדק ב-10 באוגוסט 2019. {{cite news}}: (עזרה)
יחסי דנמרק–מונטנגרו

יחסי דנמרק–מונטנגרו הם היחסים הדו-צדדיים בין דנמרק לבין מונטנגרו. דנמרק הכירה במונטנגרו ב-15 ביוני 2006 ושתי המדינות כוננו יחסים דיפלומטיים באותו היום. דנמרק מסייעת למונטנגרו בעיקר בייצור החקלאי. שתי המדינות חתמו על הסכם הגנה על השקעות. דנמרק תומכת בצירוף מונטנגרו לאיחוד האירופי. שר החוץ הדני הדגיש: "דנמרק תומכת בשילוב מערב ארצות מערב הבלקן אשר יביא יותר איחוד ויותר ביטחון בארצות אירופה." דנמרק מיוצגת במונטנגרו דרך שגרירותה בבלגרד, סרביה, ובנוסף היא מחזיקה קונסוליית כבוד בפודגוריצה. מונטנגרו מיוצגת בדנמרק דרך שגרירותה בבלגרד, סרביה. מדיה וקבצים בנושא יחסי דנמרק–מונטנגרו בוויקישיתוף Government Of Denmark. "Dates of Recognition and Establishment of Diplomatic Relations". Ministry of Foreign Affairs (Montenegro). Ministry of Foreign Affairs (Montenegro). אורכב מ-המקור ב-17 באפריל 2010. נבדק ב-16 באפריל 2011. {{cite web}}: (עזרה) Government of Denmark. "Danish assistance to Montenegro under the Neighbourghood Programme". אורכב מ-המקור ב-2 במרץ 2011. נבדק ב-16 באפריל 2011. {{cite web}}: (עזרה) "Agreement between Denmark and Montenegro concerning the promotion and reciprocal protection of investments" (PDF). Questionnaire.gov.me. אורכב מ-המקור (PDF) ב-22 במרץ 2012. נבדק ב-16 באפריל 2011. {{cite web}}: (עזרה) "Press release". אורכב מ-המקור ב-10 ביוני 2012. נבדק ב-11 בדצמבר 2011. {{cite news}}: (עזרה) Government of Denmark. "Danish Ministry of Foreign Affairs: Serbia and Montenegro". Ministry of Foreign Affairs (Denmark) (בדנית). Ministry of Foreign Affairs (Denmark). אורכב מ-המקור ב-3 בספטמבר 2011. נבדק ב-16 באפריל 2011. {{cite web}}: (עזרה) Government of Montenegro. "Diplomatic mission to Montenegro: Denmark". Ministry of Foreign Affairs (Montenegro). אורכב מ-המקור ב-6 באוקטובר 2011. נבדק ב-16 באפריל 2011. {{cite web}}: (עזרה)
סטנלי טרנטיין

סטנלי ויליאם טרנטיין היה נגן סקסופון אמריקאי. הוא החל את הקריירה שלו כשהוא מנגן R&B ביחד עם ארל בוסטיץ ' ובהמשך החל לנגן בסגנון סול ג'אז עבור הלייבל Blue Note משנת 1960 ואילך היה חלוץ בסגנון הפיוז'ן עבור חברת התקליטים CTI בשנות השבעים. הוא תואר על ידי המבקר סטיב הוי כנגן "מוכר בזכות צלילו העמוק, המובחן והמושרש בבלוז". טרנטריין היה נשוי למוזיקאית שירלי סקוט בשנות השישים, איתה הקליט לעיתים קרובות, כמו כן הוא אחיו הצעיר של החצוצרן טומי טרנטרין (אנ'). טרנטרין נולד במחוז היל בפיטסבורג למשפחה מוזיקלית. אביו, תומאס טרנטרין האב, היה סקסופוניסט שניגן יחד עם אל קופר בהרכב הסאבוי סולטן, אמו ניגנה בפסנתר ואחיו הגדול טומי טרנטרין הפך לנגן חצוצרה מקצועי. הוא החל את הקריירה הפורה שלו עם להקות שניגנו בלוז וריתם אנד בלוז. והושפע מאוד מאילינוי ג'אקט. בשנות החמישים הוא המשיך לנגן עם ההרכבים של לואל פולסון וארל בוסטיץ. בהרכבו של בוסטיץ הוא החליף את ג'ון קולטריין בשנת 1953 וכן ניגן בהובלת הפסנתרן והמלחין טאד דמרון . טרנטרין קיבל את הכשרתו המוזיקלית הרשמית היחידה במהלך שירותו הצבאי באמצע שנות החמישים. בשנת 1959 עזב את הצבא ונכנס היישר להרכב של המתופף מקס רואץ'. הוא נישא לשירלי סקוט בשנת 1960 והשניים ניגנו והקליטו לעיתים קרובות יחדיו. בשנות השישים החל לעבוד יחד עם נגן האורגן ג'ימי סמית ', והקליט אתו אלבומים רבים גם כמנהיג וגם כמלווה. סקוט וטרינטיין התגרשו בשנת 1971. באותה תקופה טרנטריין החל לנגן בסגנון הפיוז'ן עבור הלייבל CTI של Creed Taylor . אלבומו הראשון בלייבל, Sugar, שהוקלט בשנת 1970, הפך לאלבום המצליח ביותר שלו והיווה אבן דרך ל-CTI. הוא ניגן עם פרדי האברד, מילט ג'קסון, ג'ורג 'בנסון, בוב ג'יימס, ריצ'רד טי, אידריס מוחמד, רון קרטר, גרנט גרין ואריק גייל, ועוד רבים אחרים. הוא חזר לשורשים שלו וניגן בסגנון סול ג'אז עד שלהיי הקריירה שלו. טרנטרין חי בפורט וושינגטון, מרילנד, מראשית שנות התשעים ועד מותו. הוא נפטר משבץ מוחי בעיר ניו יורק ב־12 בספטמבר 2000, ונקבר בבית העלמין שבאלגני בפיטסבורג. ב־25 ביוני 2019, המגזין "ניו יורק טיימס" דיווח כי ההקלטות של סטנלי טרנטרין היו בקרב מאות ההקלטות שנהרסו ככל הנראה, בשריפה שהתרחשה באולפני יוניברסל ב-2008 . מדיה וקבצים בנושא סטנלי טרנטיין בוויקישיתוף סטנלי טרנטיין, באתר אפל מיוזיק (באנגלית) סטנלי טרנטיין, באתר ספוטיפיי סטנלי טרנטיין, באתר AllMusic (באנגלית) סטנלי טרנטיין, באתר MusicBrainz (באנגלית) סטנלי טרנטיין, באתר Discogs (באנגלית) סטנלי טרנטיין, באתר "Find a Grave" (באנגלית) Stanley Turrentine (Obituary), The Telegraph, 25 September 2000 Huey, Steve. "Stanley Turrentine | Biography & History | AllMusic". AllMusic. נבדק ב-26 בדצמבר 2016. {{cite web}}: (עזרה) Colin Larkin, ed. (1997). The Virgin Encyclopedia of Popular Music (Concise ed.). Virgin Books. p. 1196. ISBN 1-85227-745-9. "NPR's Jazz Profiles: Stanley Turrentine". Npr.org. נבדק ב-2007-06-06. Nowlin, Rick (2000-09-13). "Obituary: Hill District-born jazz great Turrentine dies". Pittsburgh Post-Gazette. נבדק ב-2007-06-06. Rosen, Jody (25 ביוני 2019). "Here Are Hundreds More Artists Whose Tapes Were Destroyed in the UMG Fire". The New York Times. נבדק ב-28 ביוני 2019. {{cite web}}: (עזרה)
יחסי דנמרק – מקדוניה הצפונית

יחסי דנמרק–מקדוניה הצפונית הם היחסים הדו-צדדיים בין ממלכת דנמרק לבין הרפובליקה של מקדוניה הצפונית. דנמרק הכירה במקדוניה הצפונית ב-16 בדצמבר 1993. שגריר דנמרק בווינה מוסמך עבור מקדוניה הצפונית מאז ינואר 1994. מקדוניה הצפונית הקימה שגרירות בקופנהגן מאז 1996. ב-1 באפריל 2002, שר החוץ הדני פר סטיג מולר ביקר במקדוניה הצפונית, שם הוא פגש את ראש ממשלת מקדוניה הצפונית Ljupčo Georgievski. דנמרק מסייעת למקדוניה הצפונית בחיזוק החברה האזרחית והתקשורת החופשית. כחלק מתוכנית דרום-מזרח אירופה, דנמרק מסייעת בארבעה תחומים מרכזיים: נוער, פליטים ועקורים, זכויות אדם, תקשורת המונים. דנמרק תרמה לתוכנית זו 159 מיליון קרונה דנית, ו-73 מיליון קרונה דנית נוספים בשנת 2004. השגרירות הדנית בווינה, אוסטריה אחראית על קשריה עם מקדוניה הצפונית, ואילו מקדוניה הצפונית מחזיקה בדנמרק שגרירות בקופנהגן. מדיה וקבצים בנושא יחסי דנמרק – מקדוניה הצפונית בוויקישיתוף "www.mfa.gov.mk/?q=nadvoresna-politika/bilateralni-odnosi" (במקדונית). אורכב מ-המקור ב-22 ביולי 2011. נבדק ב-29 בינואר 2012. {{cite web}}: (עזרה) Denmark's foreign minister visits Macedonia "Danish embassy in Vienna: About Us". נבדק ב-29 בינואר 2012. {{cite web}}: (עזרה) "Macedonian embassy in Copenhagen". Ministry of Foreign Affairs of the Republic of Macedonia. אורכב מ-המקור ב-14 במרץ 2012. נבדק ב-29 בינואר 2012. {{cite web}}: (עזרה)
יחסי בלארוס–דנמרק

יחסי בלארוס–דנמרק הם היחסים הדו-צדדיים בין בלארוס לבין דנמרק. דנמרק, יחד עם נורווגיה הכירה וכוננה יחסים דיפלומטיים עם בלארוס ב-14 בינואר 1992. שתי המדינות הן חברות הארגון לביטחון ושיתוף פעולה באירופה ודנמרק היא חברה מלאה במועצת אירופה בזמן שבלארוס היא מועמדת רשמית לצירוף לארגון. משנת 1990 עד 2003, דנמרק סייעה לבלארוס בסכום של 108 מיליון קרונה דנית. דנמרק מסייעת לבלארוס בהתפתחות הדמוקרטיה, החברה האזרחית, והתקשורת החופשית, וכן במניעת סחר בבני אדם. ב-28 בינואר 2009, התקיים מפגש של ארגון חוץ-ממשלתי בלארוסי-דני, ודן בהרחבת שיתוף הפעולה בין בלארוס ודנמרק. בשנת 2008, הסחר בין בלארוס ודנמרק הסתכם בכ-116 מיליון דולר. היצוא הבלארוסי הסתכם בכ-19 מיליון דולר. היצוא הדני הסתכם ב-96 מיליון דולר. בשנת 2009, המסחר הסתכם ב-118 מיליון דולר. דנמרק השקיעה ב-21 חברות בלארוסיות. ב-29 בינואר 2009, משלחת של שתי מדינות, דהו בסחר וביחסים הכלכליים בין שתי המדינות. בלארוס מיוצגת בדנמרק, באמצעות שגרירותה בסטוקהולם, שוודיה. דנמרק מיוצגת באמצעות שגרירותה במוסקבה, רוסיה. "Belarusian relations with Denmark and Norway". Ministry of Foreign Affairs (Belarus). Ministry of Foreign Affairs (Belarus). אורכב מ-המקור ב-2017-09-26. נבדק ב-12 בפברואר 2011. {{cite web}}: (עזרה) "Danish Bilateral Assistance Commitments to recipient countries in the Central and Eastern Europe 1990-2003". אורכב מ-המקור ב-4 באוקטובר 2011. נבדק ב-8 ביוני 2013. {{cite web}}: (עזרה) "Danish Neighbourhood Programme: Belarus". Ministry of Foreign Affairs (Denmark). Ministry of Foreign Affairs (Denmark). אורכב מ-המקור ב-2 במרץ 2011. נבדק ב-12 בפברואר 2011. {{cite web}}: (עזרה) "Perspectives of Belarusian-Danish cooperation". Euro Belarus. 2 בפברואר 2009. אורכב מ-המקור ב-21 ביולי 2011. נבדק ב-12 בפברואר 2011. {{cite news}}: (עזרה) "Foreign Ministries of Belarus and Denmark held consultations". Ministry of Foreign Affairs (Belarus). אורכב מ-המקור ב-22 בפברואר 2009. נבדק ב-12 בפברואר 2011. {{cite web}}: (עזרה) "On Cooperation Between Belarus and Denmark in Sphere of Investment Protection". Ministry of Foreign Affairs (Belarus). Ministry of Foreign Affairs (Belarus). נבדק ב-12 בפברואר 2011. {{cite web}}: (עזרה)(הקישור אינו פעיל, July 2017) "Minsk to host Belarusian-Danish ministerial consultations 1 October". Belarusian Telegraph Agency. 30 בספטמבר 2010. אורכב מ-המקור ב-6 ביולי 2011. נבדק ב-12 בפברואר 2011. {{cite news}}: (עזרה) "Belarus, Denmark discuss trade and economic cooperation". Belarusian Telegraph Agency. 29 בינואר 2009. אורכב מ-המקור ב-6 ביולי 2011. נבדק ב-12 בפברואר 2011. {{cite news}}: (עזרה) "Belarusian embassy in Stockholm, Sweden". Ministry of Foreign Affairs (Belarus). Ministry of Foreign Affairs (Belarus). אורכב מ-המקור ב-2016-04-28. נבדק ב-12 בפברואר 2011. {{cite web}}: (עזרה) "Danish embassy in Moscow, Russia". Ministry of Foreign Affairs (Denmark). Ministry of Foreign Affairs (Denmark). אורכב מ-המקור ב-28 בדצמבר 2010. נבדק ב-12 בפברואר 2011. {{cite web}}: (עזרה)
דכאו (עיר)

דכאו (בגרמנית: Dachau) היא עיר בבוואריה שבגרמניה. רבים מתושבי העיר עובדים בעיר הסמוכה מינכן, שנמצאת במרחק של 20 ק"מ. בדכאו מתגוררים כיום כ-40,000 תושבים. דכאו נוסדה במאה השמינית. למעשה, התיעוד ההיסטורי הראשון שלה הוא מאוגוסט 805. העיר הייתה ביתם של אמנים רבים בסוף המאה ה-19 ובתחילת המאה ה-20. בעיר נולד הסופר הגרמני לודוויג תומה. המרכז ההיסטורי של העיר נשמר, ובו טירה מהמאה ה-18. בשנת 1933, עם עלייתה לשלטון של המפלגה הנאצית, נבנה בסמוך לעיר מחנה הריכוז דכאו. המחנה היה מחנה הריכוז הנאצי הראשון שנבנה, ושימש כאבטיפוס לכל המחנות שנבנו בעקבותיו. המחנה פעל עד שנת 1945, ובמהלך שנות פעילותו, נרצחו בו (ובמחנות המשנה שלו) כ-35 אלף בני אדם. מקור השם של העיר אינו ברור ודאי. יש להניח שמקור השם הוא מהקלטים שחיו באזור לפני בוא הגרמנים. יש הסוברים כי ממקורה של המילה מהמילים בגרמנית עתיקה daha שפירושה חימר והמילה ouwe שפירושה מים (האדמה על גדות הנהר). מדיה וקבצים בנושא דכאו בוויקישיתוף אתר האינטרנט הרשמי של דכאו דכאו, באתר אנציקלופדיה בריטניקה (באנגלית) דכאו (גרמניה), דף שער בספרייה הלאומית ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
יחסי טוגו–נפאל

יחסי טוגו–נפאל הם היחסים הדיפלומטיים הרשמיים שבין הרפובליקה הטוגולזית לבין הרפובליקה הפדרלית דמוקרטית של נפאל. ב-22 במרץ 2019 כוננו לראשונה יחסים דיפלומטיים רשמיים בין הרפובליקה הטוגולזית לבין הרפובליקה הפדרלית הדמוקרטית של נפאל. טקס כינון היחסים הדיפלומטיים נעשה בשולי ועידה של האומות המאוחדות כאשר נציגי האו"ם לשתי המדינות חתמו על מזכר הבנות מיוחד בין שתיהן. שתי המדינות ניהלו אינטראקציות עוד קודם במסגרת חברותן בארגונים משותפים, הן חברות בארגון המדינות הבלתי-מזדהות ובארגון האומות המאוחדות ושיתפו פעולה במסגרת ארגונים אלו פעמים רבות. טוגו אינה מיוצגת בנפאל, הן בדרג השגרירות והן בדרג הקונסולרי. נפאל אינה מיוצגת בטוגו, הן בדרג השגרירות והן בדרג הקונסולרי. Press release on the establishment of diplomatic relations between Nepal and Togo, אתר משרד החוץ של נפאל, 23 במרץ 2019
יחסי בהוטן–יפן

יחסי בהוטן–יפן הם היחסים הדיפלומטיים בין המדינות ממלכת בהוטן לבין יפן. היחסים הדיפלומטיים בין המדינות כוננו לראשונה ב-28 במרץ 1986. יפן אינה מיוצגת בבהוטן בדרג השגרירות, אלא באמצעות שגרירותה שבניו דלהי, בירת הודו הסמוכה, האמונה על בהוטן. יפן תכננה לפתוח שגרירות בטהימפהו בירת בהוטן כבר ב-2014. אחת מהסיבות לפתיחת שגרירות יפנית בבהוטן היא להילחם בהשפעה הכלכלית של סין על השוק הבהוטני, ולפתח קשרי מסחר חדשים בין יפן לבהוטן. עם זאת, פתיחת השגרירות בבהוטן אשר גובה מחיר רב מהממשלה היפנית, לא מבטיחה ליפן הצלחה בכניסתה לשוק הבהוטני. נכון לשנת 2017 ליפן עדיין אין ייצוג בדרג שגרירות בבהוטן והיא עדיין מיוצגת על ידי שגרירותה בניו דלהי האמונה על בהוטן. מה-15 בנובמבר עד ה-20 בנובמבר 2011 מלך בהוטן, ג'יגמה קיזר נאמגייל ואנגצ'וק ואשתו המלכה ג'טסון פמה ערכו ביקור ממלכתי ביפן. משפחת הקיסרות של יפן ביקרה גם היא בבהוטן. הביקור הראשון אירע במרץ 1987 על ידי נארוהיטו, יורש העצר לקיסרות יפן לשעבר וקיסר יפן בהווה. הביקור השני אירע במרץ 1997 על ידי פומיהיטו, נסיך אקישינו ואשתו, קיקו, נסיכת אקישינו. והביקור השלישי אירע ביוני 2017 על ידי בתם של קיקו ופומיהיטו, מאקו, נסיכת אקישנו. בהוטן קיבלה סיוע רב מיפן בזמן שיטפון של אגם קרחוני אשר אירע באוקטובר 1994. מנהלת המחלקה לשירותי הידרו-מטה במשרד הכלכלה של בהוטן, קארמה צרינג, אמרה כי בהוטן מקבלת סיוע מהסוכנות הבינלאומית לשיתוף פעולה ביפן בפיתוח מערכת התרעה מוקדמת זולה ויעילה יותר למזעור נזקים משיטפונות פתאומיים של אגם קרחונים. ממשלת יפן אף ערכה גם מחקרים גאולוגיים בבהוטן על אגמי הקרחונים בהרי ההימלאיה על מנת לעזור לבהוטן להתגבר על הנזק הרב הנגרם בעקבות אגמים אלו. הסוכנות היפנית מתכננת להשלים את הפרויקט של בבהוטן עד 2016. בהוטן נחשבת ליעד פופולרי בקרב אנשי יפן. בתחילת 2012 ציין פונצו ג'ילטשן, מוקד התקשורת הרשמי של מועצת התיירות בבהוטן, כי מספר התיירים היפנים שביקרו בבהוטן גדל משמעותית. בנוסף, ציון גם כי העלייה הדרסטית של התיירים היפנים לבהוטן התרחשה במיוחד לאחר שהמלך ג'יגמה קיזר נאמגייל ואנגצ'וק והמלכה ג'טסון פמה ערכו ביקור במדינה ב-1987. בשנת 2011 ביקרו בבהוטן כ-7,000 יפנים. מדיה וקבצים בנושא יחסי בהוטן–יפן בוויקישיתוף MOFA: 25th Anniversary of Establishment of Diplomatic Relations between Japan and the Kingdom of Bhutan, www.mofa.go.jp Japan eying for its embassy in Bhutan | Bhutan News Service, web.archive.org, ‏2015-09-23 A fourth embassy in Thimphu | KuenselOnline, web.archive.org, ‏2013-11-11 Embassy of Japan in Bhutan, Ministry of Foreign Affairs of Japan (באנגלית) MOFA: State Visit of their Majesties the King and Queen of Bhutan to Japan: Outline of Visit Programme and Appraisal, www.mofa.go.jp hermesauto, Japan's Princess Mako to visit Bhutan, The Straits Times, ‏2017-05-10 (באנגלית) "Princess Mako begins a nine-day official visit to Bhutan". The Japan Times Online (באנגלית אמריקאית). 2017-05-31. ISSN 0447-5763. נבדק ב-2020-03-14. Yadav, Pankaj (2013-08-02). "Bhutan official praises Japanese aid in handling glacial outburst floods". The Japan Times Online (באנגלית אמריקאית). ISSN 0447-5763. נבדק ב-2020-03-14. ‘Bhutan Fever’ in Japan, BBS, ‏2012-03-26 (באנגלית)